《读伯仁诗卷》
宋代·裘万顷

忆昔从君渔钓时，小舟行遍楚江湄。
僧房夜月琴三叠，客舍秋江酒一卮。
别后相思梅折尽，书成欲寄雁来迟。
蛩声惊觉寒窗梦，自起挑灯读旧诗。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。